Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12777

1. pontjának megfelelően ezeket a Szabványokat ki kell egészíteni mindazokkal a követelményekkel, melyeket a Szerződő Államok felállítottak, adoptáltak, vagy elfogadtak. A. 1. 3. A II. Rész 1. 2. 1. pontjában hivatkozott átfogó és részletes nemzeti kód megfelelő részei által meghatározott légialkalmassági szintnek az A. 1. 2. pontban megjelölt repülőgépekre lényegében legalább azonosnak kell lennie a jelen Rész átfogó Szabványai által szándékolt teljes szintnek. 2007/70/II. szám A. 1. 4. Ha ezt külön nem jelölik, akkor a Szabványok a teljes repülőgépre vonatkoznak, beleértve a hajtóműveket, a rendszereket és a berendezéseket. A. 2. Üzemeltetési korlátozások A. 2. 1. Korlátozó körülményeket kell meghatározni a repülőgépre, annak hajtóműveire és berendezéseire (lásd a G. 2. pontot). Meg kell állapítani a jelen rész Szabványaival való egyezést feltételezve, hogy a repülőgépet a megadott korlátozásokon belül üzemeltetik. A korlátozásoknak magukba kell foglalniuk egy biztonsági többlet értéket, ezzel biztosítva annak valószínűségét, hogy ebből eredő balesetek előfordulása a legmesszebbmenőkig csekély legyen. Megjegyzés.- A „legmesszebbmenőkig csekély” kifejezésre vonatkozó tájékoztató anyag a Légialkalmassági Kézikönyvben (DOC 9760) található. A. 2. 2 Bármely paraméter korlátozó tartományait, melyek változása veszélyeztetheti a repülőgép biztonságos üzemelését, például: a tömeg, a súlypont helye, a terhelés elosztása, a sebességek, a külső levegő hőmérséklete és a szintmagasság, vagy nyomásmagasság, meg kell határozni, melyeken belül a jelen rész összes vonatkozó Szabványával való egyezést ki kell mutatni. A. 3. Veszélyes tulajdonságok és jellemzők Az összes várható üzemeltetési körülményt figyelembe véve, a repülőgépnek nem lehet egyetlen olyan tulajdonsága sem, vagy jellemzője, mely azt veszélyessé teszi. A. 4. A megfelelőség bizonyítása Azoknak a módozatoknak, melyekkel demonstrálják a megfelelő légialkalmassági követelményekkel való egyezést, biztosítaniuk kell azt, hogy minden egyes esetben az elért pontosság olyan mértékű lesz, mely észszerű biztosítékot jelent arra nézve, hogy a repülőgép, annak alkotórészei és berendezései kielégítik a követelményeket, megbízhatóak és hibátlanul működnek a várható üzemeltetési viszonyok között. B. ALRÉSZ.REPÜLÉS B. 1. Általános rész B. 1. 1. A jelen Alrészben előírt Szabványoknak való megfelelést repüléssel, vagy egyéb olyan repülőgépen, vagy azonos típusú repülőgépeken végrehajtott tesztekkel kell megállapítani, amelyekre Típusalkalmassági Bizonyítványt kértek, vagy az ilyen tesztekre alapozott számítások segítségével feltéve, hogy a számításokból nyert eredmények pontosságukat tekintve azonosak a közvetlen tesztek eredményeivel, vagy megalapozottan kifejezik azt. B. 1. 2. Minden egyes Szabvánnyal való egyezést meg kell állapítani a repülőgép tömeg és a súlyponthelyzet összes alkalmazható kombinációjára a terhelési viszonyok olyan tartományain belül, amelyekre a bizonyítványt kérik. 2007/70/II. szám B. 1. 3. Ha szükséges, megfelelő repülőgép konfigurációkat kell meghatározni a repülés különböző szakaszaiban a teljesítmények megállapítása céljára, és a repülőgép repülési tulajdonságainak vizsgálata céljára. B. 1. 4. Minden egyhajtóműves repülőgépnél, vagy azon repülőgépeknél, amelyek egynél több hajtóművel rendelkeznek, s melyek nem tudnak egy pozitív emelkedési gradienst tartani a hajtómű meghibásodást követően, a tervezéskor lehetőséget kell teremteni arra, hogy a repülőgépet, a hajtómű meghibásodás esetében, egy biztonságos kényszerleszállásig lehessen működtetni előnyös körülmények között. B. 2. Teljesítmény B. 2. 1. A repülőgép teljesítményeiről kielégítő mennyiségű adatot kell meghatározni és közzétenni a repülési kézikönyvben azzal a céllal, hogy az üzemeltető rendelkezésére álljon mindazon szükséges információ, melynek alapján, az értékekre támaszkodva, meg tudja határozni a repülőgép teljes tömegét a tervezett repülés jellegzetességeinek, a vonatkozó üzemeltetési paramétereknek a figyelembe vételével annak érdekében, hogy a repülést észszerű garanciával lehessen végrehajtani, és az adott repülésnél elérjék a minimális biztonságos teljesítményt. B. 2. 2. A repülőgépre közzétett teljesítményértékek elérésében figyelembe kell venni az emberi teljesítőképességet, és különösen nem igényelhet a hajózó személyzet részéről kivételes jártasságot, vagy elővigyázatosságot. Megjegyzés.- Az emberi teljesítőképességre vonatkozó tájékoztató anyag az Emberi Tényezők Kiképzési Kézikönyvben (DOC 9683) található meg. B. 2. 3. A repülőgép közzétett teljesítményének összhangban kell lennie az A. 2. 1. pontban foglalt megfelelőséggel, és a repülőgép rendszerei közül azoknak a rendszereknek és berendezéseknek a logikai kombinációkban történő üzemeltetésével, amelyeknek működése befolyásolhatja a teljesítményt. B. 2. 4. Minimális teljesítmény Az egynél több gázturbinás hajtóművel rendelkező repülőgépre, vagy azokra, amelyeknek a maximális engedélyezett felszálló tömege meghaladja a 2721 kg-ot, a minimális teljesítményt közzé kell tenni az alábbiakra:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes